text: Skur nedbrændte 
  21 maj 2011 kl. 11.42
  En mand var lidt for effektiv med sin ukrudtsbrænder. Den kom for tæt på et skur, der nedbrændte.
  Et skur ved en etageejendom i Kolding udbrændte ved middagstid lørdag. 
  Vagtchefen ved Sydøstjyllands Politi oplyser, at en mand tilsyneladende var lidt for effektiv med sin ukrudtsbrænder. Flammen kom i hvert for tæt på skuret og fik fat. 
  Selvom branden ikke varede lang tid og den umiddelbart var udramatisk, nåede der at udvikle sig en røgsky, der kunne ses kilometer væk. 
  Brandvæsnet havde ret hurtigt styr på branden. Det kritiske bestod i, at der var stakit hele vejen rundt om skuret.
  